**1.      Gyors jelentkezéssel „outdoor education” továbbképzés!**

**2.      Országos Környezeti Nevelési Konferencia, 2019**

**3.      2019-2020. évi BISEL országos verseny**

**4.      FFC Csúcs, 2019. szeptember**

**5.      Versenykiírás XXII. Bókay Árpád Országos Biológiaverseny**

**6.      „Zöldszíves lelkülettel a Földünkért”, Tudományos és Művészeti Konferencia**

**7.      A Világ Legnagyobb Tanórája 2019. pályázatok**

**8.      Klímaváltozás és pedagógiai kihívások – pedagógus-továbbképzés**

**9.      „Szerintem… fiatalok egy zöldebb jövőért!”c. pályázat**

**10.  Észkerék-forgató - VII. Tanárok napja a Szabadtéri Néprajzi Múzeumban**

**11.  „Nem kell zacskó, köszönöm!”**

**1. Gyors jelentkezéssel „outdoor education” továbbképzés!**

„***A természet, a szabadtéri tevékenységek (outdoor education) és a komplex tanulásszervezési formák fontossága és lehetőségei a tehetséggondozásba***n”című 30 órás akkreditált pedagógus-továbbképzést szervez az Új Nemzedékek Központ.

A képzés 2019. szeptember 19-21. között Szolnokon, az Új Nemzedék Központ Közösségi terében (Szolnok, Kossuth út 18.) kerül megvalósításra.

**A képzők egyike, Varga Attila (EKE OFI).**

A képzésen való részvétel az intézmények, a pedagógusok számára **térítésmentes**. A képzésbe való bekapcsolódás feltétele: nevelő-oktató munkában eltöltött legalább 1 év szakmai gyakorlat.

A képzés célja a résztvevők felkészítése különböző módszerek és komplex tanulásszervezési formák alkalmazására annak érdekében, hogy a természet és a szabadtéri tevékenységek révén a tehetségek kibontakozását segítsék.

**A képzés specialitása, hogy a témaegységek egy részének megvalósítása természetben, kertben vagy parkban zajlik, arra ösztönözve a pedagógusokat, hogy ők is vigyék ki a diákokat a természetbe. A megismert módszereket a pedagógusok és tehetséggondozó szakemberek tanórán vagy tanórán kívüli keretekben (pl. szakkör, erdei iskola, nyári tábor) egyaránt alkalmazhatják.**

A képzés teljesítése a zárónapon feladatsor kitöltésével történik.

**A képzés témakörei**

1. Természethiány, valamint a természetben eltöltött idő jelentősége

2. Művészeti képességek fejlesztése a természet segítségével

3. STEAM oktatás a természetben

4. A természet által ihletett tervezés I. – ötletek

5. A természet által ihletett tervezés II. – tervezés

6. Összefüggések, hálózatok, rendszerek

**Regisztrálni az alábbi linken lehetséges:**

<http://kutatas.unp.hu/index.php?r=survey/index&sid=451642&lang=hu>

**Kovács Mónika** képzésfejlesztési koordinátor (+36-30/9985577, [kovacs.monika@unp.hu](mailto:kovacs.monika@unp.hu))  
**Új Nemzedék Központ** (1134 Budapest, Váci út 49.), [www.ujnemzedek.hu](http://www.ujnemzedek.hu/)

**2. Országos Környezeti Nevelési Konferencia, 2019**

**A Magyar Környezeti Nevelési Egyesület 2019. szeptember 28-án, 10:00-16:00 között konferenciát szervez a „Nemzeti Környezeti Nevelési Stratégia – Alapvetés” megújítására Budapesten, a TIT Stúdióban (1113 Zsombolyai u. 6.).**

Jelenleg közel 40 szakmai szervezet több mint 60 szerzője és lektora dolgozik az Alapvetésen.

Az NKNS a környezeti nevelők, a természettudósok, a természetvédők mellett több ágazat (oktatás, művelődés, gazdaság, nemzetközi kapcsolatok, jog, hulladékgazdálkodás, agrár, klímavédelem, energiaügy, egészségügy, vidékfejlesztés stb.) hivatali és üzleti szereplői számára is fontos forrás. Nemzetközileg is felmutatható siker, és különleges közösségi és civil folyamat eredménye. A konferencia résztvevői szakmai javaslataikkal hozzájárulnak a megújított Alapvetés véglegesítéséhez, a 4. kiadás megjelenéséhez.

A konferenciára a következő regisztrációs linken **lehet még jelentkezni pár napig:**

<http://mkne.hu/nkns_2019.php>

Az Országos Környezeti Nevelési Konferencia az Agrárminisztérium Zöld Forrás, 2019 forrásból, valamint szakmai szervezetek és egyéni adományozók támogatásával valósul meg.

Számítunk az ökoiskola pedagógusok részvételére is!

Szervező: MKNE ([mkne.hu](http://mkne.hu/))

További információ: [mkne@mkne.hu](mailto:mkne@mkne.hu), +36-1-321-4796

**3.** **2019-2020. évi BISEL országos verseny**

**VERSENYFELHÍVÁS**

**Álompatak – patakunk, mint ideális élőhely**

Az Agrárminisztérium *BISEL – Gumicsizmás természetvédelem* programja keretében országos versenyt hirdet***„Álompatak – patakunk, mint ideális élőhely”***címmel   
általános iskolák, szakképző iskolák és gimnáziumok 7-12. évfolyamos tanulói számára   
két korcsoportban (7-9. és 10-12. évfolyam). A versenyre 4 fős csapatok jelentkezését várjuk.

**A verseny célja:** A felszíni áramló vizek BISEL módszerrel történő monitorozása, az élményszerű feladatokon keresztül a víz és környezetének védelme iránti elköteleződés erősítése, az ökológiai összefüggések felismerése.

**A verseny felépítése:**a verseny három fordulóból és egy országos döntőből áll.

A <http://bisel.hu/verseny> oldalon megjelenő feladatok megoldásait online kell benyújtani az egyes fordulóknál meghatározott módon, a feltüntetett határidőig.

**A** **versenyre való jelentkezés módja**:

1. amennyiben az iskola korábban még nem vett részt a BISEL programban, először regisztrálnia szükséges a BISEL honlapon a <https://bisel.hu/user/registration?url=/> linken   
   (a már regisztrált iskolák listája a <https://bisel.hu/resztvevok> címen tekinthető meg);
2. a versenyre az első forduló (elméleti feladatsor) megoldásának beküldésével lehet jelentkezni.

**1. forduló:**

Egy szabályos BISEL **terepi vizsgálat** elvégzése kibővített élőhely vizsgálattal valamint az **elméleti feladatsor** megoldása (online kitölthető feladatlappal).

Kapcsolódó programokkal (pataknap, tanóra a patakról, kreatív foglalkozások kisebbeknek stb.), illetve döntéshozók és szakértők (önkormányzat, vízügyi igazgatóság, kutatók) bevonásával pluszpontokat lehet szerezni.

A vizsgálat és a feladatlap kitöltése a verseny meghirdetésétől kezdve bármikor elvégezhető.

Beküldési határidő: **2019.** **november 10.**

**2. forduló:**

**Kreatív feladat**: max. 3 perces **videó készítése** az ***„Álompatak – patakunk, mint ideális élőhely”*** témában és a film feltöltése a BISEL honlapra. A videó készítése a felhívás megjelenésétől megkezdhető.

Beküldési határidő: **2020. január 20.**

**3. forduló:**

**Poszter készítése** a vizsgált patak és környéke fejlesztési lehetőségeinek bemutatására (A1 méretben – 594x841 mm -, szabadon választott technikával). A poszter a videóval párhuzamosan is készíthető. A poszter pdf változatát vagy a poszterről készült fényképet kell a BISEL honlapra feltölteni.

Beküldési határidő: **2020. február 1.**

**Döntő**

A három forduló összesített eredménye alapján a két korcsoportban a legmagasabb pontszámot elérő 10-10 csapat jut a döntőbe. A csapatok *nem az összesített pontszámot viszik tovább* a döntőbe, hanem a helyezésüknek megfelelő pontszámot (az 1. helyezett 20 pontot, a 2. helyezett 18 pontot stb.).

A **döntő** várhatóan **2020. március 20-án**a Magyar Mezőgazdasági Múzeumban kerül megrendezésre, ahol a csapatoknak egy 5-8 perces **prezentációban** kell bemutatniuk az elkészített filmet és a posztert. A prezentációt a zsűri pontozza, a poszterekre a csapatok és a tanárok szavaznak (minden csapat szavazhat az általa 1.-3. helyezésre javasolt poszterre).

A korábbi versenyektől eltérően, a BISEL vizsgálat kiegészül:

* a megfigyelés nem korlátozódik a makro-gerinctelenekre, hanem a ***gerincesekre***- kétéltűek, hüllők, madarak, emlősök – és a ***növényekre*** is kiterjed, bemutatva, hogyan befolyásolja az életüket az élővíz minősége és mennyisége, illetve az emberi hatások;
* a ***sokféleség a vizsgálat tárgya,*** a patak és közvetlen környezete botanikai, zoológiai vizsgálata (nem a fajok pontos meghatározása a cél, hanem hogy hányféle faj figyelhető meg, melyek a jellemző/megkülönböztető bélyegek, a megfigyelt fajok pontos leírása).

Ösztönözzük az iskolák közötti együttműködést, illetve a korábban vizsgált vízfolyás vizsgálatának folytatását, a vizsgálati eredmények időbeli változásának bemutatását. A csapatok több vízfolyást, vagy egy vízfolyás több szakaszát is vizsgálhatják és összevethetik az eredményeket.

Korcsoportonként az első három helyezett munkáját díjazzuk a döntő napján, és lehetőség van különdíjak odaítélésére is.

**Jutalmazás:**

* Nemzeti Parkba szóló belépő és részvétel egy nemzeti parki programon
* Tárgy- és könyvjutalmak

 A fordulónkénti feladatok, további részletek a versenyről, valamint a pontos versenyszabályzat a <http://bisel.hu/verseny> oldalon jelennek meg.

A versenyfelhívással, vagy a BISEL programmal kapcsolatos kérdését a [bisel.fm@gmail.com](mailto:bisel.fm@gmail.com) címre küldheti el.

4. **FFC Csúcs, 2019. szeptember**

2019. szeptember 24-25-én, az ENSZ aktuális Közgyűlésén belül Agenda2030 Csúcstalálkozó lesz, ld. <https://sustainabledevelopment.un.org/sdgsummit>. Ez az első ilyen esemény, amióta az Agenda2030-at elfogadták a tagállamok 2015 szeptemberében. A csúcstalálkozón a vezető személyiségek megvitatják az eddigi eredményeket és trendeket. Biztosan téma lesz a 4. fenntartható fejlődési cél, amely a minőségi oktatásról, s ezen belül a fenntarthatóság tanulásáról is szól. A 17 FFC teljesülését hároméves ciklusokban vizsgálják a döntéshozók, s most telt le az első teljes ciklus. Jelenleg az összes cél teljesüléséről elérhetőek a nemzeti, és a globális jelentések, összefoglalók.

2017-ben az 1., 2., 3., 5., 9., 14., 17. célokról.

2018-ban a 6., 7., 11., 12., 15., 17. célokról. Magyarország is 2018-ban készített részletes nemzeti jelentést, amely itt olvasható: <https://ensz.kormany.hu/elkeszult-magyarorszag-elso-onkentes-nemzeti-jelentese-a-fenntarthato-fejlodesi-keretrendszer-2030-hazai-vegrehajtasa-teren-elert-eddigi-eredmenyekrol> teljes egészében angolul, az összefoglalója magyarul is.

2019-ben a 4., 8., 10., 13., 16., 17. célokról készültek ún. Önkéntes Nemzeti Jelentések. Idén 47 állam készített jelentést, heten közülük másodszorra.

Az összefoglaló jelentés itt elérhető angol nyelven: <https://unstats.un.org/sdgs/report/2019/>, az eddig a 17 Fenntartható Fejlődési Cél telesüléséről összegyűjtött hazai adatok pedig itt: <https://country-profiles.unstatshub.org/hun>.

Könczey Réka

5. Versenykiírás XXII. Bókay Árpád Országos Biológiaverseny

**A Kerek Világ Alapítvány (Budapest XVIII. Kerületi Bókay Árpád Általános Iskola) Országos Biológiaversenyt hirdet.**

A verseny célja:

a természetet szerető, értő gyerekek további ismeretszerzésre ösztönzése, tehetséggondozás.

A versenyünkkel huszonkettedik éve kívánunk emlékezni névadónk: dr. Bókay Árpád orvosprofesszor tudományos- és emberi nagysága előtt.

***A versenyt 5 -6. és 7 -8. osztályban indítjuk.*** (A versenyen a 6 és 8 osztályos gimnáziumok aktuális évfolyamán tanulók is indulhatnak!)

A verseny benevezési feltétele: pályamunka készítése.

A pályamunka témája 7-8 . osztá ly : Világraszóló orvosi felfedezések

Bizonyára többször jártatok már orvosnál, fogorvosnál, ahol természetes, hogy különböző műszerek, gyógyszerek segítik a betegségek felfedezését és a gyógyítást. De vajon hogyan, mikor, és kiknek a nevéhez fűződnek ezek a felfedezések?

Milyen események, körülmények játszottak közre a létrejöttüknél?

Pl. mi az a vastüdő, az EKG, a védőoltás, az endoszkóp, és valóban van művér?

Vajon mi is a gumikesztyű története, vagy mit tud a lézersebészet?

A pályázatban írhattok egy, vagy akár több felfedezésről, annak jelentőségéről!

A pályamunka témájához kapcsolódva, annak feldolgozásaként készítsetek érdekes rejtvényt, társasjátékot, makettet, lapbookot, stb.

*A pályamunka terjedelme max. 5 gépelt oldal + a mellékletek.*

Értékelés:          Pályamunka: 70 pont

Rejtvény: 30 pont

A pál yamu nka témáj a, 5-6. osztá ly : Árokparti patika

Nem is gondolnánk, hogy a kertben, úton-útfélen, árokpartok mellett valóságos patikát nyitnak a sokak által csak gazoknak nevezett növények.

Ismerkedjünk a gyógyító növények titkaival, amelyek értő kezekben csodás hatásúak, de a hozzá nem értőknek sok veszélyt rejtenek.

Pályamunkáitokban mutassátok be a leggyakoribb hazai gyógynövényeket (élőhely, testfelépítés, felismerhetőség, otthoni, vagy gyógyszergyári felhasználás)!

Bemutathattok egy, vagy akár több növényt is.

Pályamunkáitok témájához kapcsolódva, annak feldolgozásaként készítsetek érdekes rejtvényt, társasjátékot, makettet, lapbookot, stb.

*A pályamunka terjedelme max. 4 gépelt oldal + a mellékletek.*

Értékelés:          Pályamunka: 70 pont

Rejtvény: 30 pont

**Bekü l dési hatá ridő:**

(postára adás végső dátuma)

**2020. január 13.**

**Nevezési díj: 1500 Ft/fő, amelyet iskolánk alapítványa, a**

**Kerek Világ Alapítvány 11718000-20329701** számlaszámára kérjük utalni, vagy

**Kerek Világ Alapítvány 1181 Budapest, Wlassics Gyula utca 69.** címre rózsaszínű postautalványon befizetni.

Az utalásnál és a befizetési csekknél is kérjük feltüntetni: Bókay Árpád Országos Biológiaverseny.

A befizetési bizonylat másolatát a pályamunkákhoz mellékelni szíveskedjenek!

A pályamunkákat *Bókay Árpád Országos Biológia Verseny*

*1181 Budapest, Wlassics Gyula u. 69. címre várjuk.*

A pályamunkák beérkezése után két komplex feladatsort kell otthon megoldani, amelyekben kísérletek és megfigyelések is szerepelnek.

Értékelés: 100 –100 pont

Hatá ridők:

**Pál yamu nkák bekü l dési határideje: 2 020. janu ár 13.**

I. feladatsor (feladatlap) internetes megjelenése:                           2020. január 15.

I.   feladatsor (feladatlap) beküldési határideje:                            2020. február 07.

II.   feladatsor (feladatlap) internetes megjelenése:                       2020. február 08.

II.             feladatsor (feladatlap) beküldési határideje:                           2020. március 05. A feladatlapok, megoldólapok a [www.biologiaverseny.hu](http://www.biologiaverseny.hu/) honlapról letölthetők.

DÖNTŐ: 2020. április 24-én a Bókay Árpád Általános Iskolában, ahol az összesített eredmények alapján a legtöbb pontot elért 20 - 20 tanuló méri össze tudását előre megadott tematika alapján.

Ju ta l maz ás

1.    helyezettek - tablet

2.   helyezettek – távcső

3.   helyezettek –tárgyjutalom

Valamennyi résztvevő emléklapot kap, külön díjazzuk a legjobb pályamunkákat, legeredményesebb iskolát.

További felvilágosítás: Krakkerné Berki Hajnalka (06-1 /29148 36)

**Bővebb információ:** [**http://www.biologiaverseny.hu/**](http://www.biologiaverseny.hu/)

**6. „Zöldszíves lelkülettel a Földünkért”, Tudományos és Művészeti Konferencia**

30 éves a Zöld Szív!

Helyszín: Pomázi Művelődési Ház és Könyvtár (2013 Pomáz, Huszár u. 2.)

Időpont: 2019. október 19.

10:00 – 10:15 Megnyitó, ének, zene, köszöntő (                          Orgoványi Anikó, Victor András)

10:15 – 10:20 Vers (Faludy György: Tanuld meg ezt a versemet - Balázs László Gábor)

10:20 – 10:50 Orgoványi Anikó: Bajban a bolygónk – a művészet szemével

10:50 – 11:50 Vida Gábor akadémikus: Bajban a bolygónk – a tudomány szemével

11:50 – 12:30 Weidinger Tamás meteorológus: Víz a légkörben

12:30 – 13:30 Ebédszünet                              -                                                       -

13:30 – 13:40 Vers (Szabó Lőrinc: A bolond igazsága - Balázs László Gábor)

Közreműködik: Hegedűs Dániel

13:40 – 14:30 Juhász Árpád: Gleccserek, a Föld hőmérői

14:30 – 15:00 Jantnerné Oláh Ilona: Szemléletformálás a Zöld Szív 10 pontja alapján

15:00 – 15:15 Kávészünet, ének-zene           -

15:15 – 16:00 Victor András: Zöldszíves lélek: értelem, érzelem, hit egysége

16:00 Zárás

Étel, ital és kávé a művelődési ház büféjében vásárolható.

Kapcsolat: Tel: 06-26-0785-593

Bővebb információ, jelentkezés: [orgovanyi.aniko@gmail.com](mailto:orgovanyi.aniko@gmail.com)

**7. A Világ Legnagyobb Tanórája 2019. pályázatok**

A 2019. évi kezdeményezéshez kapcsolódva a tanóra megtartása mellett a Világ Legnagyobb Tanórája témáit továbbgondolva, a biodiverzitás témakörében és az október 4-én megrendezésre kerülő Állatok Világnapjához kapcsolódóan országos pályázatokat hirdetünk meg 3 korosztály (általános iskola alsó tagozat és felső tagozat, középiskola) számára: <https://www.avilaglegnagyobbtanoraja.hu/palyazatok/>

1. A **VÉDD A VADONT! Természetvédelmi kampányfilm-készítő pályázatra** a Világ Legnagyobb Tanórájára készült, a biodiverzitás témára kidolgozott [ÓVD A TERMÉSZETET!](https://www.avilaglegnagyobbtanoraja.hu/letoltes/2019/VLToraterv_2019_biodiverzitas.pdf) óratervben előírt kampányfilm (2. interaktív foglalkozás) készítésével lehet pályázni. A kampányfilm témája: *Mit lehet tenni a természet védelme és a* [*14. és 15. Globális Cél*](https://www.avilaglegnagyobbtanoraja.hu/a-globalis-celok) *elérése érdekében?* A legjobb pályaműveket benyújtó iskolai csoportok anyagi támogatásban részesülnek a kampányuk megvalósításához és a nyertes filmek megjelennek a honlapon.
2. Az **ÁLLJ KI AZ ÁLLATOKÉRT!** **Flashmob pályázat** célja, felhívni az emberek figyelmét a biodiverzitás fontosságára és a veszélyeztetett állatok védelmére. A pályázatra az Állatok Világnapjához kapcsolódó flashmobbal lehet pályázni. A legjobb pályaműveket benyújtó iskolai csoportok anyagi támogatásban részesülnek és a nyertes flashmob filmek megjelennek a honlapon.
3. Az **ÉLET-FA pályázat** célja, hogy a Világ Legnagyobb Tanóráján részt vevő osztályközösségek egy fához, mint élőhelyhez kapcsolódóan bemutassák az élővilág sokszínűségét. Az első három helyezett osztályközösséget természetvédelmi–szabadidős élményprogramokkal díjazzuk.

A pályázatokon bármely magyarországi általános iskola és középfokú intézmény iskolai csoportja indulhat, akinek iskolája **r**egisztrált a 2019. évi Világ Legnagyobb Tanórájára: <https://www.avilaglegnagyobbtanoraja.hu/regisztracio>.

A pályázatok beadási határideje: **2019. október 31.**

**Kapcsolat**

[info@avilaglegnagyobbtanoraja.hu](mailto:info@avilaglegnagyobbtanoraja.hu)

+36-30-590-20-85

**8. Klímaváltozás és pedagógiai kihívások – pedagógus-továbbképzés**

A Humusz Szövetség ingyenes 18 órás képzést indít általános iskolai (felső tagozat) és középiskolai tanárok, környezeti nevelők számára. A képzés célja, hogy felvértezzük a környezeti nevelőket a klímaváltozás okozta pedagógiai kihívásokkal szemben.

**Célunk, hogy:**

- áttekintést adjunk a globális környezeti összefüggésekről,

- a problémákra megoldásokat találjunk a résztvevők közös tudására alapozva, jó gyakorlatok megosztásával.

- konkrét eszközöket, „muníciót” adjunk a környezeti nevelők számára ahhoz, hogy a diákok felé minél hatékonyabban tudják közvetíteni a problémát és az arra adható megoldásokat.

- a képzés résztvevőinek szeretnénk a nevelő-pedagógia munka rekreációs megközelítését nyújtani, a meglévő erőforrásokat aktiválni, az egyéni és a közösségi motiváltságot növelni.

**Módszer:**

- A műhelyben a cselekedtető, élmény alapú pedagógiai megközelítést használjuk.

- A globális környezeti helyzettől indulva a saját tapasztalatok, érzelmek útján keresztül szeretnénk eljutni az általános és egyéni megoldásokhoz, kiutakhoz.

- A témákat olyan játékokkal, módszerekkel dolgozzuk fel, melyek a környezeti nevelési munkában (az általános és középiskolás korosztály számára) felhasználhatók.

**Tematika:**

1. Helyzetjelentés a Földről – A környezetvédelmi problémakör összefüggései

2. Meddig faljuk még?  - A túlfogyasztás ördögi köre

3. A technológia majd mindent megold? – A technológia helye, szerepe, reklámok és egyéb csapdák

4. Hogyan csökkenthető a hulladéktermelés? - zero waste alapismeretek

5. Helyünk az ökoszisztémában – Élet a természetben egy nagyváros közepén

6. Pedagógiai kitekintés - Kit nevelünk ma és milyen módszerekkel?

**Projektfeladat**

A program fontos eleme az egyéni projektfeladat megvalósítása saját terepen. A projekthez ötleteket biztosítunk, de fontosnak tartjuk a helyi viszonyokhoz való alakítását. Olyan projektötleteket várunk megvalósítani, amik növelik az adott intézmény/csoport tudatosságát a fenntarthatóság területén.

A projekt megvalósításának határideje a 2019/2020-as tanév vége.

**Jelentkezés:**

A részvétel ingyenes, de[**regisztrációhoz**](https://forms.gle/ZPq5yAbhhK4MBRX4A)kötött. A résztvevők maximális létszáma 18 fő. A regisztrációs kérdőív kitöltése nem jelenti automatikusan a műhelysorozat résztvevőinek listájára való felkerülést.

A szervezők a beérkezett regisztrációk alapján fenntartják a jogot a résztvevői lista összeállítására. Túljelentkezés esetén várólistát hozunk létre.

**Regisztrációs kérdőív kitöltésének határideje: 2019. szeptember 24.**

Visszajelzést küldünk a jelentkezés sikerességéről legkésőbb szeptember 27-ig.

A 18 órás műhelysorozat (3x6 óra) 3 alkalomból áll. Előnyt élveznek azok a jelentkezők, akik vállalják mind a három alkalmon való részvételt.

**A műhelysorozat alkalmai és helyszínei:**

2019. október 12. szombat 9.00-16.00 Humusz Ház (1111 Budapest, Saru utca 11.)

2019. október 19. szombat 9.00-16.00 Humusz Ház (1111 Budapest, Saru utca 11.)

2019. október 20. vasárnap 9.00-16.00 Budai Sas-hegy TT (1112 Budapest, Tájék utca 26.)

A műhelyfoglalkozások alatt ökofrankó büfét és szendvics ebédet biztosítunk.

**Jár-e kredit a képzésért?**

A műhelysorozat nem akkreditált képzés, viszont a 277/1997. (XII. 22.) Korm. rendelet értelmében a kötelezően megszerzendő 120 (kredit) óra továbbképzés legfeljebb huszonöt százaléka (azaz 30 óra) elszámolható. Jelen esetben - 18 órás képzésről lévén szó – 18 kredit számolható el. A beszámítás a munkáltató által történik.

A Humusz Szövetség, mint szervező, a résztvevők számára tanúsítványt állít ki a program végén.

A tanúsítvány megszerzésének feltétele a képzés egészén való részvétel, valamint egy egyéni projektfeladat megvalósítása a saját intézményben.

**További információk:**

Merza Péter oktatási programvezető - Humusz Szövetség

[peter@humusz.hu](mailto:peter@humusz.hu), 06-1-3862648 (hétköznapokon 10.00-12.00)

Pilinger Zsuzsanna környezeti nevelő, drámapedagógus

[pilingerzsuzsa@gmail.com](mailto:pilingerzsuzsa@gmail.com), 06 70 6087792

**9. „Szerintem… fiatalok egy zöldebb jövőért!”c. pályázat**

Az APPLiA Magyarország Egyesülés pályázatot hirdet azon általános és középiskolás diákok részére

-          akiket érdekel környezetünk sorsa, bolygónk és az emberiség jövője,

-          akik úgy látják, hogy mi, felnőttek rosszul csinálunk valamit és lehetne jobban, ezért képesek változtatni,

-          és akik szeretnék ebbéli gondolataikat másokkal is megosztani és azt úgy kezdeni, hogy „Szerintem…”

A  „Szerintem… fiatalok egy zöldebb jövőért!” címmel meghirdetett pályázatról bővebb információ: [www.applia.hu](http://www.applia.hu)

A pályázatok beküldési határideje: **2019. október 6.**

Pályázati kiírás és a pályázati adatlap:  <https://www.applia.hu/2019/09/06/szerintem-fiatalok-egy-zoldebb-jovoert/>

**10.** **Észkerék-forgató - VII. Tanárok napja a Szabadtéri Néprajzi Múzeumban**

„A világ csodái – felfedezések kora” - Magellán 500. évfordulója kapcsán

**2019. 10. 04. péntek, 15.00 – 20.00**

Az „Észkerék-forgató” napon a legősibb találmány, a KERÉK nyomába eredünk. Önállóan nyomozhatnak a csigás emelő, a fogaskerék, a fazekas korong vagy a szekér után. Kerékpárra pattanva „Malomkerék túrán” vehetnek részt, majd a kortárs „felfedezőktől” a speciális fejlesztés, a tehetséggondozás, és a természettudományok élménydús feldolgozásáról meríthetnek szakmai ötleteket.

**PROGRAM**

**15.00-16.15**

         regisztráció az INFÓ pultnál (a Vasútállomás épületében), majd **önálló „keréknyomozás” a Nyomozati füzet** iránymutatása szerint az Alföld és a Kisalföld tájegységben

         regisztrációt követően **„Malomkerék túra” Molnár József** múzeumpedagógus „gördülékeny” vezetésével saját, vagy bérelt kerékpáron (kerékpárbérlés 600.-Ft /fő/nap, 16.00-kor leadandó) a Skanzen malmai között

**16.30  - 18.00**

**Észkerék-forgató helyszínek előadásai** 2 turnusban, cserével, előzetes regisztráció szerint

**Válasszon két témát az alábbi négy közül, melyeken egymást követően tud részt venni.**

**16.30 -  17.10,            17.20 – 18.00**

**18.00-20.00** a Csilléry Klára Oktató Központban, **a „ringben**” mind a négy helyszínről áttekintést kapnak a résztvevők, feltehetik kérdéseiket az előadóknak a **kerek asztal** mellett.

**Témák**

**1. Tudja-e a jobb szem, mit csinál a bal kéz?**

Újfajta megvilágításba helyezi a nap „start up” programja a tehetséggondozást **Dr. Mészáros Lukács** mentor tanár és a kutató diákok példáján keresztül.

**Matányi Marianna és Kákonyi Marcell** - orvostanhallgatók

A 2019-ben Magyar Örökség Díjjal jutalmazott szentendrei Ferences Gimnázium volt diákjai. „Cervelox 2.0 - Avagy: „*Tudja-e a jobb szem, mit csinál a bal kéz?”* néven ismertté vált kutatásukkal 2018-ban, az akkor még középiskolás diákok első helyezést értek el a 27. Ifjúsági Tudományos és Innovációs Tehetségkutató Versenyen. A versenyzők által kifejlesztett, eddig sehol nem alkalmazott módszer egyszerűsége, olcsósága és gyorsasága lehetővé tenné, hogy akár minden, iskolába kerülő kisgyermeken elvégezhessenek egy tesztet, hogy megtudják, nem ajánlatos-e további, részletes vizsgálatokat végezni a két agyfélteke nem megfelelő együttműködésének felderítése és a mielőbbi segítségnyújtás érdekében."

**2.  Furfangos fejlesztés**

**Kis Ildikó - gyermekvédelmi szakértő, szakvizsgázott gyógypedagógus, kézműves mester**

Több évtizedes tapasztalatára építve a tíz év feletti, felső tagozatos, illetve középiskolás **speciális nevelési igényű tanulók fejlesztésére** kidolgozott módszertanát mutatja be, amelyben a néprajzi alapismereteket alkalmazza a tíz fejlesztési területen.

**3. Fortélyos forgó játékok**

**Vásárhelyi Tamás - tudománykommunikátor, biológus, főmuzeológus**

A 2013-ban elsőként **Múzeumpedagógiai Életműdíjban** részesült sokoldalú szakember, a Természettudományi Múzeum volt főigazgató-helyettese, a hazai múzeumpedagógiai szakma módszertani megújítását folyamatosan segítő alkotó ember is.  A Konok Tamás festőművésszel a Deák17 Gyermek és Ifjúsági Művészeti Galériában Tér-Mozgás-Játék címmel közösen rendezett kiállítása után most beavatja a pedagógusokat abba a titokba, **hogy gyermekjátékokkal és játékos eszközökkel,** hogyan lehet tudományos jelenségeket élményszerűen **megtapasztalhatóvá tenni.**

**4. Fifikus fizikai kísérletek**

**Mészáros Péter - tudománynépszerűsítő fizika tanár**

A győri Krúdy Gyula Gimnázium fizika napjainak ötletgazdája, és elindítója, a Mobilis Látogató Központ volt alapító szakmai vezetője, a mosonmagyaróvári Futura Természettudományos Látogatóközpont egykori munkatársa. Jelenleg tehetséggondozással, tanárok továbbképzésével is foglalkozik. A győri Rómer Flóris Múzeum tulajdonában lévő Öveges József hagyaték feldolgozója és gondozójaként módszertani megoldásokkal és ötletekkel szolgál minden korosztályt tanító pedagógusnak Öveges professzor nyomdokain látványos, interaktív előadásával.